 Ezikiel 8  O wee ruo nafọ nke isii, nọnwa nke isii, nabalị ise nọnwa ahụ, na m nọ ọdụ nụlọ m, ndị okenye Juda nọkwa ọdụ nihu m, mgbe aka Ọkaakaa Onyenwe anyị Jehova dịkwasịrị m nebe ahụ.M wee malite ịhụ, ma, lee! e nwere ihe yiri ọkụ; malite nihe yiri úkwù ya gbadaa, e nwere ọkụ, malitekwa núkwù ya gbagoo, e nwere ihe yiri ihe na-enwupụ enwupụ, dị ka ọla nke na-egbu maramara.O wee matịa ihe yiri aka jide m na ntutu isi m. Mmụọ wee bulie m bugoo m nagbata elu ala na eluigwe wee bute m Jeruselem nọhụụ Chineke, nọnụ ụzọ ámá dị nime nke chere ihu nebe ugwu, nebe ihe oyiyi ekworo nke na-akpali ikwo ekworo dị.Ma, lee! ebube Chineke Izrel dị ebe ahụ, nke yiri ihe ahụ m hụrụ na ndagwurugwu.O wee sị m: Nwa nke mmadụ, biko, lepụ anya nebe ugwu. M wee lepụ anya nebe ugwu, ma, lee! e nwere ihe oyiyi ekworo nụzọ mbata dị nebe ugwu nke ọnụ ụzọ ámá ebe ịchụàjà.O wee gaa nihu ịsị m: Nwa nke mmadụ, ị na-ahụ oké ihe arụ ha na-eme, bụ ihe ụlọ Izrel na-eme nebe a ka m wee hapụ ebe nsọ m? Ị ka ga-ahụ oké ihe arụ ndị ọzọ.O wee kpọrọ m bịa nọnụ ụzọ ogige ahụ, m wee malite ịhụ, ma, lee! oghere dị ná mgbidi ahụ.O wee sị m: Nwa nke mmadụ, biko, gwupuo mgbidi a. M wee gwupuo mgbidi ahụ, ma, lee! ọnụ ụzọ dị nebe ahụ.O wee gwa m ọzọ, sị: Banye hụ ajọ ihe arụ ha na-eme nebe a.M wee banye hụ, ma, lee! ná mgbidi ahụ gbaa gburugburu, a tụrụ ụdị ihe ọ bụla na-anọchi anya ihe ndị na-akpụ akpụ na anụmanụ na-asọ oyi, na arụsị niile na-asọ oyi ka nsị, bụ ndị ụlọ Izrel mere.Ndị ikom iri asaa nime ndị okenye ụlọ Izrel, ha na Jeazanaya nwa Shefan, guzo nihu ihe ndị ahụ, onye nke ọ bụla jikwa ihe e ji etinye ihe nsure ọkụ na-esi ísì ụtọ naka ya, ísì ụtọ nke ihe nsure ọkụ ahụ nọkwa na-arịgo.O wee sị m: Nwa nke mmadụ, ị hụla ihe ndị okenye ụlọ Izrel na-eme nọchịchịrị, onye ọ bụla nime ime ụlọ ya o debere ihe oyiyi a pịrị apị? Nihi na ha na-asị, Jehova anaghị ahụ anyị. Jehova ahapụwo ala a.O wee gaa nihu ịsị m: Ị ka ga-ahụ oké ihe arụ ndị ọzọ ha na-eme.O wee kpọrọ m bịa nọnụ ụzọ ámá nke ụlọ Jehova, nke dị nebe ugwu, ma, lee! ndị inyom nọ ọdụ nebe ahụ, na-akwara chi bụ Tamọz ákwá.Ọ gwakwara m, sị: Ị hụla ihe a, nwa nke mmadụ? Ị ka ga-ahụ oké ihe arụ ndị ọzọ ka ndị a njọ.O wee kpọbata m nogige nke dị nime ụlọ Jehova, ma, lee! nọnụ ụzọ ụlọ nsọ Jehova, nagbata ihe owuwu ụzọ mbata na ebe ịchụàjà, e nwere ihe dị ka ndị ikom iri abụọ na ise ndị gbanyere ụlọ nsọ Jehova azụ ma chee ihu nebe ọwụwa anyanwụ, ha chere ihu nebe ọwụwa anyanwu na-akpọrọ anyanwụ isiala.O wee gaa nihu ịsị m: Ị hụla ihe a, nwa nke mmadụ? Ihe arụ niile ụlọ Juda meworo nebe a ọ bụụrụ ha ntakịrị ihe, nke na ha na-eme ka ime ihe ike jupụta nala a, ka ha wee kpasuo m iwe ọzọ? Lee, ha na-adụ m alaka osisi nimi.Mụ onwe m ga-ejikwa ọnụma mee ihe. Anya m agaghị eme ebere, agaghịkwa m enwe ọmịiko. Ha ga-eji oké olu kpọkuo m, ma agaghị m anụ olu ha. 